FORTH คว้างานขาย “Smart Patrol Car” ให้สนง.ส่งกำลังบํารุง-สนง.ตํารวจแห่งชาติมูลค่า899 ลบ.
FORTH คว้างานขาย “Smart Patrol Car” ให้สนง.ส่งกำลังบํารุง-สนง.ตํารวจแห่งชาติ จำนวน 260 คัน มูลค่า 899 ลบ.
2 เม.ย. 2561

บริษัท ฟอร์ท คอร์ปอเรชั่น จํากัด (มหาชน) หรือ FORTH เปิดเผยว่า เมื่อวันที่ 30 มี.ค.ที่ผ่านมา บริษัท จีเนียส ทราฟฟิค ซีสเต็ม จํากัด ซึ่งเป็นบริษัทย่อยที่บริษัทถือหุ้นในอัตราร้อยละ 100 ได้ลงนามในสัญญากับสํานักงานส่งกำลังบํารุง สํานักงานตํารวจแห่งชาติ โดยเป็นโครงการขายรถยนต์ไฟฟ้าตรวจการณ์อัจฉริยะ (Smart Patrol Car) 2 ประเภท มูลค่าสัญญา 898,810,700 บาท
โดยประเภทที่ 1 จํานวน 230 คัน พร้อมติดตั้งอุปกรณ์ ราคาคันละ 3,445,039 บาท รวมเป็นเงิน 792,358,970 บาท และประเภทที่ 2 จํานวน 30 คัน พร้อมติดตั้งอุปกรณ์ ราคาคันละ 3,548,391 บาท รวมเป็นเงิน 106,451,730 บาท ระยะเวลาดําเนินการตามสัญญา ภายใน 270 วัน นับถัดจากวันที่ลงนามในสัญญา